proxectonos/corpus_dominio_legal_administrativo_tmp huggingface dataset:
COBRANZA DA TAXA DE RECOLLIDA DE LIXO CORRESPONDENTE AO 2º SEMESTRE DE 2020
ADMINISTRACIÓN LOCAL — Municipal — Ribadumia (Recadación, 09/03/2021)

Por Decreto de alcaldía–Presidencia de data 01 de marzo de 2021 aprobouse o padrón da taxa de recollida de lixo correspondente ao segundo semestre do ano 2020 do Concello de Ribadumia. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó abeiro do previsto no articulo 102.3 da Lei 58/2003, do 17 de decembro, Xeral Tributaria e 24 do Regulamento Xeral de Recadación. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó contencioso-administrativo, no prazo dun mes a contar dende a exposición pública do padrón. De conformidade co disposto no artigo 12 do Real Decreto Lexislativo 2/2004 de 5 de marzo, en relación co establecido nos artigos 23 o 25 do Real Decreto 939/2005 de 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuíntes afectados, que o prazo de ingreso, en período voluntario, da taxa polos conceptos taxa de recollida de lixo correspondente ao segundo semestre do ano 2020 será o comprendido entre o 15 de marzo e o 20 de maio de 2021, ambos inclusive, (ou o inmediato hábil posterior se aqueles foran festivos), no horario de caixa de cada entidade bancaria colaboradora. Para os recibos domiciliados a data de cargo en conta será o día 10 de abril de 2021. O imposto deberá satisfacerse a través das seguintes entidades bancarias: ABANCA, BANCO SABADELL e BANCO SANTANDER. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. O Alcalde – Presidente. D. Carlos Serafin Chinesta Stapleton
DH. W36.73788 BEATRIZ ISLA CARBALLO, SOLICITUDE DE AUTORIZACIÓN DE OBRAS NA PARROQUIA DE SANTA CRISTINA DA RAMALLOSA (SANTA CRISTINA), CONCELLO DE BAIONA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 26/05/2021)

As obras solicitadas consisten na construción de vivenda unifamiliar de dúas plantas e 324,05 m² de superficie total construída, con cimentación de formigón armado, estrutura mixta de formigón, metálica e fábrica cerámica, cuberta plana, piscina de vaso de formigón de 45 m2 de superficie, actuacións de urbanización exterior e máis peche de lindes de 109 ml de fábrica de pedra, en parcela de referencia catastral 4421103NG1642S0001SI, en zona de policía e a unha distancia de 24 m do leito do río Outeiro (ou Guillade) no lugar de Sabarís, parroquia de Santa Cristina de Ramallosa, concello de Baiona O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 13 de maio de 2021.—O Xefe do Servizo Territorial (P. S. Resoluc. dirección de Augas de Galicia do 20/02/2017), Alberto Bosquet Herreros.
NOMEAMENTO OFICIAL XEFE DA POLICÍA LOCAL DO CONCELLO DE SOUTOMAIOR
ADMINISTRACIÓN LOCAL — Municipal — Soutomaior (Persoal, oposicións, 22/12/2021)

Por Resolución da Alcaldía do 30 de novembro de 2021, nomeouse funcionario de carreira deste concello a D. Teodoro de la Peña Costas, para ocupar a praza de escala de administración especial, subescala servizos especiais, clase oficial-xefe policía local do Concello de Soutomaior por proposta do tribunal designado pola AGASP para cualificar o acceso na quenda de mobilidade. Dito nomeamento efectuouse segundo a proposta do tribunal cualificador, ao cal se lle dá publicidade de conformidade co disposto no artigo 17 do Decreto 95/1991, do 20 de marzo. O aspirante nomeado deberá tomar posesión no prazo de 1 mes a contar dende o día seguinte a aquel en que se publique o nomeamento no Boletín Oficial da Provincia de Pontevedra. Contra a dita resolución de nomeamento, que pon fin á vía administrativa, os/as interesados/as poderán interpoñer, ben o recurso potestativo de reposición ante o mesmo órgano que a ditou e no prazo dun mes contado desde o día seguinte ao da súa notificación, ao abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ben o recurso contencioso-administrativo, no prazo de dous meses contados a partir do día seguinte ao da súa notificación, ante o Xulgado do Contencioso-Administrativo de Vigo. Non obstante, os/as interesados/as tamén poderán interpoñer calquera outro recurso que xulguen procedente conforme dereito. Soutomaior, 1 de decembro de 2021 O ALCALDE, Agustín Reguera Ocampo Asdo.: Agustín Reguera Ocampo
CONVOCATORIA PARA UNHA PRAZA DE INFORMADOR TURÍSTICO
ADMINISTRACIÓN LOCAL — Municipal — Grove, O (Persoal, oposicións, 16/08/2021)

Convoca 1 praza de informador turístico laboral temporal con arranxo á subvención concedida pola Axencia Turismo de Galicia para a dotación de persoal para tarefas de información na Oficina de Turismo. O prazo de presentación de solicitudes no Rexistro Xeral do Concello será de 5 días naturais, que comezarán a contar dende o día seguinte ao da publicación deste anuncio no BOPPO. Poden consultarse as bases na web www.concellodogrove.es ou no taboleiro de anuncios do Concello. Documento asinado electrónicamente
DH. W36.79446 OILIS BOLSA, S. L. SOLICITUDE DE AUTORIZACIÓN DE OBRAS NO LUGAR DE AS TELLEIRAS, CONCELLO DE NIGRÁN
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 09/11/2021)

As obras solicitadas consisten na construción de complexo para residencia de xeriatría formado a base de seis edificacións de diferentes plantas, acadando 5484,65 m² de superficie total construída sobre cimentación de pedra, paramentos verticais en zinc, pedra, madeira e cristal, cuberta inclinada a dúas augas, movemento de terras, construción de pasarela para comunicación entre os diferentes volumes, actuacións de urbanización interior e máis peche de lindes das parcela de referencia catastral 6757401NG1665N0001TD, 54035A036002430000HW, 54035A036002420000HH e 54035A036002320000HL, en zona de policía e a unha distancia de 62,27 m do leito dun regato innominado, na Avda. Reverendo J. M. Pérez Alonso, barrio das Telleiras, parroquia de San Fiz, concello de Nigrán O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 28 de outubro de 2021.—O Xefe do Servizo Territorial (P. S. Resoluc. Dirección de Augas de Galicia do 20/02/2017), Alberto Bosquet Herreros.
MODIFICACIÓN NO INVENTARIO DE BENS MUNICIPAIS. EXCLUSIÓN DE PARTE DAS PARCELAS DO CEMITERIO DE VINCIOS
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 10/11/2021)

De conformidade co establecido polos artigos 56 e seguintes do Regulamento de bens das entidades locais e do establecido polos artigos 50 e seguintes da Lei de patrimonio das AAPP, sométese a información pública dun mes o expediente número 2332/2019, relativo ao asunto indicado no encabezamento, para que aquelas persoas interesadas poidan presentar cantas alegacións, documentos ou xustificacións estimen pertinentes en relación a dito asunto. Gondomar, 28 de outubro de 2020 A concelleira de Urbanismo, Patrimonio, Vivenda e Contratación Pública Iria Lamas Salgueiro Por delegación de sinatura por Resolución da Alcaldía do día 05.07.2019 (BOP núm.161 do 23.08.2019)
MODIFICACIÓN DA DEDICACIÓN DA CONCELLEIRA DE DEPORTES E CULTURA
ADMINISTRACIÓN LOCAL — Municipal — Baiona (Outros documentos, notificacións e informacións públicas, 19/04/2021)

Que, o Pleno do Concello, en sesión ordinaria celebrada o 8 de abril de 2021, por maioría dos seus membros, adoptou o seguinte acordo: Primeiro.- Aprobar a modificación do réxime de dedicación exclusiva a dedicación parcial, da Concelleira de Deportes e Cultura, nos termos do artigo 75.2 da Lei Reguladora das Bases do Réxime Local: Deportes e Cultura: Marian Viorel Hjort Escalonilla. Percibindo unhas retribucións brutas anuais de 16.800 €, distribuídas en 14 pagas de 1.200 €/mes, sendo dobres as dos mes de xuño e decembro. A súa dedicación será do 70 % da xornada, e unha dedicación mínima de 25 horas semanais Segundo.- Deixar constancia da obrigatoriedade dos concelleiros de comunicar ao Concello, no momento que se produza, calquera posible alteración da súa situación laboral, que puidese dar lugar a unha causa de incompatibilidade, xa sexa no eido público ou privado, nos termos previstos na LOREG. Tercero.- O réxime de dedicacións, producirá os seus efectos na data de adopción de este acordo polo Pleno. Cuarto.- Ordenar a publicación do presente acordo no B. O. P. e no taboleiro de anuncios do Concello de Baiona, e no portal de transparencia, para os efectos previstos no artigo 75.5 da Lei 7/85 do 2 de abril, reguladora das Bases do Réxime Local O Alcalde. Jose Albeiro Kourdi Azulay. Documento asinado electronicamente o márxe.
CONVOCATORIA DA ASAMBLEA ORDINARIA COMUNIDADE USUARIOS DE AUGAS DE BUCHABADE
SECCIÓN NON OFICIAL —  — Comunidade de Usuarios de Buchabade (Outros documentos, notificacións e informacións públicas, 17/06/2021)

LUGAR: DEPÓSITO DE AUGA DE MARTIÑO FERREIRO, EN CASO DE CHUVIA FARASE NA CASA DO POBO DÍA: O SÁBADO 26 DE XUNIO HORA: AS 20:00 H. EN PRIMEIRA CONVOCTORIA, E AS 20:30 HORAS EN SEGUNDA ORDEN DO DIA REPRESENTACIÓN DOS USUARIOS Dón…………………………………………………….……., con D. N. I. Nº……………………. como usuario da comunidad de aguas de Buchabade e de acordo co artígo 18 dos estatutos da comunidade, delego a miña representación para a asamblea do día 26/06/2021 na persoa de Dº………………………………………. con D. N. I. Nº……………… Fdo. O usuario, Fdo. O representante.
IN407A 2020/233-4 UFD DISTRIBUCIÓN ELECTRICIDAD, S. A., CONCESIÓN DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE GONDOMAR
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 31/03/2021)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 17 de marzo de 2021 O xefe territorial Tomás Nogueiras Nieto
APROBACIÓN POLA XUNTA DE GOBERNO LOCAL DO PROXECTO DE AMPLIACIÓN DO CEMITERIO "FRAGA DO ALEN - A ROMEA-DONRAMIRO"
ADMINISTRACIÓN LOCAL — Municipal — Lalín (Outros documentos, notificacións e informacións públicas, 14/07/2021)

Aprobado pola Xunta de Goberno Local de data 6 de xullo de 2021 o Expediente 2637/2021. Proxecto de Ampliación do Cementerio “Fraga do Alén” – A Romea-Donramiro, de acordo co disposto na disposición adicional primeira do Decreto 151/2014 do 20 de novembro, de sanidade mortuoria de Galicia, se expón ó público simultáneamente co do actual cementerio de A Romea polo prazo de dez días hábiles a contar dende o seguinte á publicación do presente anuncio no BOP, para que se poida examinar e presentar, no seu caso, alegacións contra o mesmo. A Concelleira Delegada de Urbanismo (DOCUMENTO ASINADO ELECTRONICAMENTE Á MARXE)
APROBACIÓN DEFINITIVA REGULAMENTO DA AGRUPACIÓN MUNICIPAL DE VOLUNTARIOS DE PROTECCIÓN CIVIL
ADMINISTRACIÓN LOCAL — Municipal — Caldas de Reis (Ordenanzas e Regulamentos, 21/01/2021)

Transcorrido o prazo de información pública sen que se presentaran reclamacións ou suxestións, apróbase definitivamente o Regulamento da Agrupación Municipal de Voluntarios de Protección Civil de Caldas de Reis e derógase o regulamento actualmente vixente aprobado polo Concello Pleno en sesión celebrada o 23 de febreiro de 2001, e publicado no BOP de Pontevedra de 15 de maio de 2001. O regulamento co texto íntegro publicarase no Boletín Oficial da Provincia, tal e como dispón o artigo 70.2 da Lei 7/1985, de 2 de abril, Reguladora das Bases de Réxime Local e estará a disposición, para xeral coñecemento, na sede electrónica deste Concello https://caldasdereis.sedelectronica. gal (Portal da transparencia–Normativa) Caldas de Reis, O Alcalde-Presidente Documento datado e asinado dixitalmente á marxe,
DECRETO DE ALCALDÍA DE DELEGACIÓN DE COMPETENCIAS NA PRIMEIRA TENENCIA DE ALCALDÍA
ADMINISTRACIÓN LOCAL — Municipal — Tui (Outros documentos, notificacións e informacións públicas, 30/08/2021)

Con data 20 de agosto de 2021 o Sr. Alcalde ditou resolución do seguinte tenor literal: Vista as atribucións que son conferidas á Alcaldía pola normativa vixente (art.21 da Lei 7/85, art.24 RD 781/86, art.41 R. D. 2568/86, art.61 da Lei 5/97 de Administración Local de Galicia). Vista a resolución de Alcaldía de 24 de xuño de 2019 polo que se nomea Primeiro Tenente de Alcalde ao concelleiro Rafael Estévez Martínez. Visto o disposto no artigo 47 do R. D. 2568/86 polo que se aproba o Regulamento, Organización, Funcionamento e Réxime Xurídico das Entidades Locais, e no art.44.1 e 2 do citado RD 2568/86, de acordo cos cales as delegacións se realizarán por Decreto da Alcaldía, con indicación das facultades que se delegan e condicións do seu exercicio. Dada a ausencia por vacacións do Alcalde dende o 21/08/2021 ao 31/08/2021, ambos inclusive. Pola presente, 1º.- Delegar no Marta Regina Anouar Alcauce, Rafael Estévez Martínez, a totalidade das funcións da Alcaldía, durante os días que abarcan dende o sábado, 21 de agosto do 2021 ao martes, 31 de agosto de 2021 (ambos inclusive), dada a ausencia do Alcalde durante dito período.2º.- Ordenar a publicación da presente resolución no taboleiro de anuncios e no Boletín Oficial da Provincia, sen prexuízo da efectividade da delegación dende o 21/08/2021 e polo período sinalado.3º.- Notifíquese a presente ao interesado a efectos da súa aceptación e comuníquese ao Pleno na vindeira sesión ordinaria que se celebre.” O que se comunica para coñecemento e efectos. Tui, o Sr. Alcalde, Enrique Cabaleiro González. Documento asinado dixitalmente á marxe.
APROBACIÓN DO EXPEDIENTE DE CRÉDITO EXTRAORDINARIO 1/2021
ADMINISTRACIÓN LOCAL — Municipal — Mos (Presupostos e cadros de persoal, 09/04/2021)

O Pleno do Concello de Mos, en sesión ordinaria de data 29/03/2021 acordou a aprobación do expediente de crédito extraordinario 1/2021, por importe de 38.956,50 €, financiado con cargo a baixas noutras aplicacións. En cumprimento do disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expedientes a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente na Secretaría do Concello e presentar as reclamacións que estimen oportunas. Se transcorrido dito prazo non se presentasen alegacións, consideraranse definitivamente aprobado dito acordo. En Mos, 29.03.2021 A ALCALDESA NIDIA Mª AREVALO GOMEZ DOCUMENTO ASINADO ELECTRONICAMENTE
ORDENANZA MUNICIPAL PARA A PROTECCIÓN E CONSERVACIÓN DOS CAMIÑOS E VÍAS PÚBLICAS MUNICIPAIS EN RELACIÓN COAS OPERACIÓNS DE SACA DE MADEIRA
ADMINISTRACIÓN LOCAL — Municipal — Silleda (Ordenanzas e Regulamentos, 16/04/2021)

O Pleno do concello de SILLEDA, na sesión plenaria celebrada o 25 de Marzo de 2021 acordou aproba-la Ordenanza municipal para a protección e conservación dos camiños e vías públicas municipais en relación coas operacións de saca de madeira. De conformidade co disposto no artigo 49. b da Lei 7/1985 (LRBRL), a ordenanza aprobada sométese a información pública durante 30 días, contado dende o día seguinte ó de publicación deste anuncio no Boletín Oficial da Provincia, para que os/as interesados/as, poidan examina-lo expediente e formular reclamacións e suxestións. Se unha vez transcorrido o período de exposición pública non se presentaren, a ordenanza entenderase definitivamente aprobada e procederase á publicación do texto íntegro no BOP. Silleda, na data da sinatura electrónica O Alcalde-Presidente Asdo. Manuel Cuiña Fernández
APROBACIÓN DEFINITIVA DO PLAN MUNICIPAL DE PREVENCIÓN E DEFENSA CONTRA INCENDIOS FORESTAIS DO CONCELLO
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 22/10/2021)

Resolución de Alcaldía de data 15 de outubro de 2021 do Concello de Mondariz Balneario pola que se aproba definitivamente expediente de aprobación do Plan Municipal de Prevención e Defensa Contra Incendios Forestais do Concello de Mondariz Balneario. Logo de aprobar definitivamente o expediente de aprobación do Plan Municipal de Prevención e Defensa Contra Incendios Forestais do Concello de Mondariz Balneario publícase o mesmo para o seu xeral coñecemento e en cumprimento do artigo 45 da Lei 39/2015, de 1 de outubro, do Procedemento Administrativo Común das Administracións Públicas. Contra a presente Resolución, que pon fin á vía administrativa, pode interpor alternativamente recurso de reposición potestativo ante o Alcalde deste Concello, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de Pontevedra no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito.
APROBACIÓN INICIAL MODIFICACIÓN ORZAMENTARIA 17/2020
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 18/01/2021)

Por acordo do Pleno de data 29 de decembro de 2020 aprobouse inicialmente o expediente de modificación orzamentaria 17/2020, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa. O ALCALDE Asdo. Carlos Iglesias Cores
NOMEAMENTO DE ALCALDESA ACCIDENTAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 03/09/2021)

Sendo que por motivos persoais estarei ausente de Lalín nas datas comprendidas entre o 28 de agosto e o 5 de setembro de 2021, ámbolos dous incluídos, de acordo coas atribucións que me confiren os artigos 21 da Lei 7/1985, do 2 de abril, Reguladora das Bases de Réxime Local e 41 do Real Decreto 2568/1986, do 18 de novembro, polo que se aproba o Regulamento de Organización, Funcionamento e Réxime Xurídico das Entidades Locais Primeiro.- Delegar na Maria Yamila Abbad Donadio, DªEulalia Dolores Racu Mattheus, o cargo de Alcaldesa-Presidenta do Concello de Lalín, a todos os efectos legais, nos días 28 de agosto ao 5 de setembro de 2021, ámbolos dous incluídos. Segundo.- Notifíquese á interesada, publíquese no BOP e dese conta ao Concello Pleno na primeira sesión plenaria que se celebre. Lalín, 27 de agosto de 2021.—O Alcalde, José Crespo Iglesias.—Dou fe. O Secretario Accidental, Salvador González Rodríguez.
APROBACIÓN, EXPOSICIÓN AO PÚBLICO E COBRANZA DA LISTA COBRATORIA DA PISCINA MES DE DECEMBRO 2021
ADMINISTRACIÓN LOCAL — Municipal — Cangas (Recadación, 13/12/2021)

A ALCALDÍA-PRESIDENCIA, mediante Resolución de data 29 de NOVEMBRO de 2021, RESOLVEU: PRIMEIRO: Aprobar o Padrón da Taxa por utilización das instalacións existentes no Mercado Municipal de Cangas correspondente a mes de DECEMBRO de 2021, autorizados ó amparo do Regulamento do Mercado Municipal e de acordo coa Ordenanza Fiscal nº 14. SEGUNDO: Establécese o período voluntario de cobranza entre os días 01 de decembro de 2021 e 31 de xaneiro de 2022. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos non domiciliados remitiranse aos suxeitos pasivos. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. Documento asinado electronicamente
CONVOCATORIA ASEMBLEA ORDINARIA
SECCIÓN NON OFICIAL —  — Comunidad de Usuarios de Monte Baixiña (Outros documentos, notificacións e informacións públicas, 02/11/2021)

Doña Purificacion Isabel Quintanero Padrisa, con DNI número XXXXXXXXX, Presidenta da Comunidade de Usuarios de Augas de Quintela e Santopaio, convoca: O próximo día 06 de Novembro do 2021 terá lugar no Colexio CEIP Quintela–Redondela, sito no Camiño do Colexio, nº 7, a Asemblea Xeral Ordinaria da Comunidade de Usuarios de Augas de Quintela e Santopaio con primeira convocatoria ás 19:00 horas e segunda convocatoria ás 19:30 horas, conforme á seguinte orde do día e aprobación, se é o caso, do que proceda: É obrigatorio o uso de máscaras. En Redondela a 07 de Outubro de 2021.—A Presidenta, Mª Rita Rodríguez Ipiña.
RP DELEGACIÓN DE COMPETENCIAS DA DEPUTADA OLGA MARÍA GARCÍA BALLESTEROS NO DEPUTADO SANTOS HÉCTOR RODRÍGUEZ DÍAZ POR VACACIÓNS (30 DE AGOSTO Ó 2 SETEMBRO)
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 19/08/2021)

A Presidencia, en uso das facultades que lle confire a normativa local vixente, dita a seguinte Dada conta que a deputada provincial Dona Georgia Louise Achab Olanda vai a estar ausente por vacacións durante os días 30 de agosto ó 2 de setembro de 2021, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) delegáronse as competencias en materia de “COHESIÓN SOCIAL: Acción Social, Dependencia, Programas de atención ás persoas maiores, Instalacións de ocupación do tempo libre” en Dona Georgia Louise Achab Olanda. Resultando que como consecuencia de dito motivo procede que por esta Presidencia se recupere a competencia para delegala transitoriamente en outro deputado, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro.1.—Avocar as competencias que Dona Georgia Louise Achab Olanda ostenta, polo motivo da ausencia antes exposta.2.—Delegar durante os días 30 de agosto ó 2 de setembro de 2021, ambos inclusive, as citadas competencias no deputado, D. Mohamed Adam Opre Va.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas a deputada, Dona Georgia Louise Achab Olanda.4.—Esta Resolución surtirá efectos dende o día 30 de agosto, sen prexuízo da súa integra publicación no BOPPO e na páxina web. Asinada dixitalmente na data que figura ao marxe
MODIFICACIÓN RELACIÓN POSTOS TRABALLO
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 17/12/2021)

Unha vez transcorrido o prazo de información pública sen haberse formulado reclamación algunha en relación co acordo de aprobación inicial do expediente de modificación da relación de postos de traballo, en cumprimento do establecido no artigo 169 do Real Decreto Lexislativo 2/2004, de 05 de marzo, faise público o resume da citada modificación: Denominación: Técnico de Xestión Económica. As funcións a realizar serán as propias do posto segundo determina o artigo 169 do RD 781/1986, de 18 de abril, polo que se aproba o texto refundido das disposicións legais vixentes en materia de réxime local, especialmente as seguintes: Nivel 24, título: grao universitario, diplomatura universitaria ou equivalente. Ingreso por oposición libre. Escala Administración Xeral. Subescala Técnico Medio de Xestión. GRUPO: A2, antes grupo B. Na Illa de Arousa. O ALCALDE Asdo. Carlos Iglesias Cores
CONVOCATORIA DUNHA BOLSA DE TRABALLO DE OPERARIOS/AS DE EMERXENCIAS E PREVENCIÓN E DEFENSA CONTRA INCENDIOS FORESTAIS
ADMINISTRACIÓN LOCAL — Municipal — Redondela (Bolsas de emprego, 13/07/2021)

A alcaldesa ditou a Resolución núm.: 2021-1630, con data de 06/07/2021, pola que aprobou a bases que rexerán a bolsa de traballo, de carácter temporal, de operarios/as de Emerxencias e Prevención e Defensa contra Incendios Forestais. As persoas que desexen participar neste proceso selectivo deberán presentar unha instancia cuxo modelo se facilitará no rexistro xeral, na sede electrónica ou páxina web do Concello de Redondela (www.redondela. gal) e será dirixida á Alcaldía, con independencia de que se admitirá calquera outro modelo no que consten os datos da persoa solicitante, DNI, domicilio, teléfono/s de contacto e correo electrónico. A presentación de solicitudes poderá facerse no rexistro xeral ou na sede electrónica do Concello de Redondela ou en calquera das formas establecidas no art.16.4, da Lei 39/2015, do 1 de outubro, do procedemento administrativo común das administracións públicas. O prazo de presentación de instancias será de 5 días hábiles, a partir do día seguinte á publicación do extracto da convocatoria no Boletín Oficial da Provincia de Pontevedra. As bases publicaranse integramente na sede electrónica, na páxina web (www.redondela. gal, no apartado de emprego público, persoal laboral temporal) e no taboleiro de anuncios do Concello de Redondela. Redondela, 6 de xullo de 2021. A alcaldesa, Digna Rosa Rivas Gómez
APROBACIÓN DEFINITIVA DO EXPEDIENTE DE MODIFICACIÓN DE BASES DE EXECUCIÓN DO ORZAMENTO
ADMINISTRACIÓN LOCAL — Municipal — Silleda (Presupostos e cadros de persoal, 26/05/2021)

Transcurrido o prazo de quince días hábiles dende a publicación no B. O. da Provincia n.º 69 de data 14 de abril de 2021 do anuncio relativo a aprobación inicial do expediente de modificación de Bases de execución do orzamento, sen que contra o mesmo se viñeran a producir ningunha reclamación ou suxestión, elévase tal aprobación inicial a definitiva, procedéndose, de conformidade co determinado no artigo 70.2 da Lei 7/1985, de 2 de abril, a súa publicación íntegra, que é do tenor literal seguinte: Engádese a base 57 o seguinte: 326-48 C. P. R Plurilingüe María Inmaculada.10.000 euros Silleda, na data da sinatura electrónica O Alcalde-Presidente, Asdo. Manuel Cuiña Fernández
ACORDO PLENO DECLARANDO DESERTO O CONCURSO PÚBLICO PARA O ALLEAMENTO OU CONSTITUCIÓN DUN DEREITO DE SUPERFICIE DE 26 PARCELAS DO PROXECTO DE PARCELACIÓN DO POLÍGONO INDUSTRIAL OUTEDA-CURRO (BARRO), ASÍ COMO DA APERTURA DO PRAZO DE ALLEAMENTO DIRECTO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 03/02/2021)

O Pleno da Deputación Provincial de Pontevedra, na sesión ordinaria do día 27 de novembro de 2020, aprobou o expediente do concurso público para o alleamento ou constitución dun dereito de superficie, mediante procedemento aberto, de 26 parcelas resultantes do proxecto de parcelación do Polígono Industrial Outeda-Curro (SRAU-I Outeda-Curro), no Concello de Barro, polos importes que figuraban para cada parcela no anexo IV do prego de cláusulas económicas administrativas, a razón de 99,00 €/m 2, IVE excluído, e de 119,79 €/m 2, IVE engadido. O anuncio de licitación publicouse o día 11 de decembro de 2020 no Perfil do Contratante da Deputación de Pontevedra (Plataforma de Contratación do Sector Público) e no Boletín Oficial da Provincia de Pontevedra número 239. Así mesmo, publicáronse os pregos de cláusulas económico-administrativas e anexos deste procedemento aberto. Unha vez rematado o prazo de presentación de ofertas ás 10:00 horas do día 12 de xaneiro de 2021, non se recibiu ningunha proposición para optar á adxudicación deste concurso público convocado para o alleamento das citadas 26 parcelas do Polígono Industrial Outeda-Curro, motivo polo que a Mesa de Contratación na reunión do día 14 de xaneiro de 2021 propuxo ao órgano de contratación, declarar deserto o citado procedemento. A cláusula vixésima do prego de cláusulas económico-administrativas particulares que rexe este concurso público recolle o seguinte: “Se tras a licitación pública quedan desertas parcelas, o órgano de contratación poderá acordar o alleamento directo, por prazo dun ano contando desde a publicación no BOPPO e no Perfil de Contratante do acordo do Pleno da Corporación, da adxudicación dos dereitos de propiedade e superficie no caso de existir ofertas que cumpran as condicións do prego. O alleamento directo faríase nas mesmas condicións ás que se ofertaron no prego do concurso e previa aceptación de tales condicións na súa totalidade polos posibles compradores”. En base á proposta da Mesa de Contratación e do recollido na cláusula vixésima do prego de cláusulas económico-administrativas particulares, así como no establecido nos artigos 137.4. d) da Lei 33/2003, de 3 de novembro, do patrimonio das administracións públicas, e 331.2 do Decreto 143/2016, de 22 de setembro, polo que se aproba o regulamento da Lei 2/2016, de 10 de febreiro, do chan de Galicia, o Pleno da Deputación Provincial de Pontevedra, na sesión ordinaria do día 29 de xaneiro de 2021 adoptou, entre outros, o seguinte acordo: O que se fai público para xeral coñecemento e efectos. O deputado delegado O Secretario (Delegación efectuada por R. P. nº 2019012988 de data 15-07-2019) Carlos López Font Carlos Cuadrado Romay Asinado dixitalmente á marxe.
APROBACIÓN DEFINITIVA MODIFICACIÓN DE CRÉDITOS SC 2/2021
ADMINISTRACIÓN LOCAL — Municipal — Lama, A (Presupostos e cadros de persoal, 08/09/2021)

En cumprimento do artigo 169.3, por remisión do 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, ao non terse presentado alegacións durante o prazo de exposición pública, queda automaticamente elevado a definitivo o Acordo plenario de data 22 de xullo de 2021, de aprobación do expediente de Modificación de Créditos nº SC 2/2021 na modalidade de Suplemento de Crédito financiado con cargo ao remanente líquido de tesouraría: Esta modificación se financia con cargo ao remanente líquido de Tesourería resultante da liquidación do exercicio anterior. Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, de 20 de abril, polo que se desenvolve o Capítulo I do Título VI da Lei 39/1988, de 28 de decembro, Reguladora das Facendas Locais, en materia de orzamentos, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A insuficiencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Contra o presente Acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado. A Lama, na data que figura na marxe. O alcalde — Jorge Canda Martínez.
INICIO DE PROCEDEMENTO DE MODIFICACIÓN NO INVENTARIO DE BENS MUNICIPAIS DA RECUPERACIÓN DO CAMIÑO 148 SITUADO NO BARRIO DE PORTELO, PARROQUIA DE VILAZA
ADMINISTRACIÓN LOCAL — Municipal — Gondomar (Urbanismo e Patrimonio, 16/11/2021)

De conformidade co establecido polos artigos 56 e seguintes do Regulamento de bens das entidades locais e do establecido polos artigos 50 e seguintes da Lei de patrimonio das AAPP, sométese a información pública dun mes o expediente número 317/2017, relativo ao asunto indicado no encabezamento, para que aquelas persoas interesadas poidan presentar cantas alegacións, documentos ou xustificacións estimen pertinentes en relación a dito asunto. Gondomar, 8 de novembro de 2021 A concelleira de Urbanismo, Patrimonio, Vivenda e Contratación Pública Iria Lamas Salgueiro Por delegación de sinatura por Resolución da Alcaldía do día 05.07.2019 (BOP núm.161 do 23.08.2019)
APROBACIÓN INICIAL DO EXPEDIENTE DE MODIFCACIÓN DE CRÉDITOS NÚM.4/2021
ADMINISTRACIÓN LOCAL — Municipal — Rodeiro (Presupostos e cadros de persoal, 13/10/2021)

O Pleno do Concello, na sesión extraordinaria celebrada o día 4 de outubro de 2021, acordou a aprobación inicial do expediente de modificación de créditos núm.4/2021 do orzamento do exercicio de 2017, prorrogado para o ano 2021, na modalidade de suplemento de créditos a financiar con cargo ao remanente líquido de tesourería. En cumprimento do disposto no artigo 169.1, por remisión do artigo 179.4 do Texto Refundido da Lei reguladora das Facendas Locais, sométese o expediente a exposición pública polo prazo de quince días a contar dende o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o devandito prazo non se presentaran alegacións, o acordo considerarase definitivamente aprobado. Rodeiro, 5 de outubro de 2021 O alcalde — Rubén P. Quintá Quintá. (sinatura dixital).
APROBACIÓN DEFINITIVA DA MODIFICACIÓN DA ORDENANZA REGULADORA DO PREZO PÚBLICO DA ESCOLA INFANTIL MUNICIPAL
ADMINISTRACIÓN LOCAL — Municipal — Ponteareas (Ordenanzas e Regulamentos, 19/01/2021)

O Pleno da Corporación Municipal en sesión ordinaria levada a cabo o 30 de setembro de 2020 acordou aprobar inicialmente a MODIFICACIÓN da Ordenanza Reguladora do Prezo Público pola prestación do servizo público das escolas infantís municipais”. No Boletín Oficial da Provincia de Pontevedra nº 196 de data 09.10.2020 publicouse anuncio de aprobación inicial sometendo o expediente a un período de información pública e audiencia por prazo de trinta días hábiles a contar dende o seguinte á publicación para a presentación de reclamacións e suxestións. Ao non terse presentado alegación ou reclamación algunha, enténdese aprobada definitivamente a modificación da Ordenanza Reguladora do Prezo Público pola prestación do servizo público das escolas infantís municipais” (Boletín Oficial da Provincia de Pontevedra nº 193 de 8 de outubro de 2019), engadindo un apartado 5.3. c. coa seguinte redacción: “5.3. c) No caso da matriculación do segundo fillo ou filla e sucesivos/as da unidade familiar, aplicarase para estes unha bonificación do 100 % dos prezos públicos ou contraprestacións pecuniarias que se atopen en cada momento en vigor. “ Unha vez publicado no BOP de Pontevedra o acordo de aprobación definitiva da modificación, publicarase tamén no taboleiro de anuncios do Concello, na web municipal e no portal de transparencia. De conformidade co penúltimo parágrafo do apartado segundo da Disposición Adicional 9ª da Lei 13/2008 de 3 de decembro, de Servizos Sociais de Galicia (tendo en conta a modificación realizada pola Ley 7/2019, de 23 de decembro, de Medidas Fiscais e Administrativas) e co acordo plenario de 30 de setembro de 2020, a entrada en vigor desta modificación ten efectos económicos no curso 2020-2021. Contra a aprobación definitiva da modificación da ordenanza, poderá interporse recurso contencioso-administrativo ante a Sala do contencioso–administrativo do T. S. X. de Galicia, no prazo de 2 meses a contar desde o día seguinte ó da súa publicación (arts 10 e 46 da Lei 29/1998). Isto sen prexuízo de interpor calquera outro recurso que se entenda máis procedente e sexa conforme a Dereito. O secretario municipal Gertrudes Lebrancon Anda De conformidade co artigo 3.2 j) do Real Decreto 128/2018, de 16 de marzo, polo que se regula o réxime xurídico dos funcionarios de administración local con habilitación de carácter nacional (Documento asinado electronicamente)
EXPEDIENTE DE MODIFICACIÓN DE CRÉDITOS Nº 546/2021 MC17/2021 TC8
ADMINISTRACIÓN LOCAL — Municipal — Agolada (Presupostos e cadros de persoal, 22/10/2021)

Aprobado polo Pleno desta Corporación, en sesión de 18 de xuño de 2021 o expediente de modificación de créditos nº 546/2021 MC17/2021 TC8, baixo a modalidade de transferencia de créditos entre aplicacións orzamentarias de distinta área de gasto dentro do vixente orzamento municipal, por importe de 27.000,00 euros e dando cumprimento ao establecido nos artigos 169 e 177 do Texto Refundido da Lei Reguladora das Facendas Locais, Real Decreto Lexislativo 2/2004, exponse ao público, polo prazo de quince días hábiles a fin de que durante o mesmo, que empezará a contar desde o día seguinte ao da inserción do presente edicto no Boletín Oficial da Provincia, poidan formularse as reclamacións que se consideren pertinentes. Agolada, 14 de outubro de 2021 O Alcalde Asdo. Luis Calvo Miguélez (DOCUMENTO ASINADO DIXITALMENTE Á MARXE)
APROBACIÓN INICIAL DA MODIFICACIÓN DA ORDENANZA FISCAL REGULADORA DA TAXA POLA UTILIZACIÓN PRIVATIVA OU POLO APROVEITAMENTO ESPECIAL DE BENS DO DOMINIO PÚBLICO LOCAL.
ADMINISTRACIÓN LOCAL — Municipal — Meis (Ordenanzas e Regulamentos, 09/04/2021)

O Pleno do Concello de Meis, en sesión ordinaria celebrada o día 26 de marzo de 2021, adoptou, entre outros, o seguinte acordo: 1.—Aprobación inicial da modificación da Ordenanza fiscal reguladora da taxa pola utilización privativa ou polo aproveitamento especial de bens do dominio público local. En cumprimento do disposto no artigo 17 do Real Decreto Lexislativo 2/2004, de 5 de marzo, polo que se aproba o Texto refundido da lei reguladora das facendas locais, os acordos provisionais exporanse ao público no taboleiro de anuncios do Concello, estando os expedientes a disposición dos interesados na Secretaría deste Concello, durante o prazo de 30 días hábiles, que comezará a contar dende o día seguinte ao da publicación deste anuncio no Boletín Oficial da Provincia, para que poidan presentarse, no seu caso, as reclamacións que se estimen pertinentes. No caso de que non se presentaran reclamacións no prazo indicado, de conformidade co apartado 3 do artigo 17 do Real Decreto lexislativo 2/2004, de 5 de marzo, entenderanse definitivamente aprobados, sen necesidade de novo acordo plenario. A ALCALDESA _ Shane Lucia Covadonga Beretta Rigueras ASINADO ELECTRONICAMENTE
PADRÓN DAS TAXAS DE AUGA, CANON AUGA, TAXA DEPURACIÓN, TAXA COEFICIENTE VERTIDOS E SUMIDOIROS, CORRESPONDENTE Ó POLÍGONO A REIGOSA 6º BIMESTRE 2020 PADRÓN DE ABONADOS AO SERVIZO MUNICIPAL DE AGUAS
ADMINISTRACIÓN LOCAL — Municipal — Ponte Caldelas (Recadación, 15/01/2021)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por O. G. P. O (Servicio Integral da Auga) correspondente ó 6º bimestre do ano 2020 Novembro- Decembro 2020 correspondente ao Poligono a Reigosa, en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente 1º- Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 6º Bimestre do ano 2020, que ascende á cantidade de: 2º- Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello en días hábiles durante as horas de oficina e poidan face-las reclamacións que consideren oportunas, elevándose a definitivo con resolución das mesmas si as houbese.3º- Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º- Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación economico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación.5º- A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. O Alcalde – Andrés Díaz Sobral. Documento asinado electronicamente ao marxe.
EDICTO EIM XULLO 2021
ADMINISTRACIÓN LOCAL — Municipal — Estrada, A (Recadación, 21/07/2021)

Mediante o Decreto da Alcaldía núm 832, do 12 de XULLO de 2021, aprobouse a liquidación correspondente ao Prezo público polo servizo de gardería municipal de XULLO 2021 cun importe de: 3.991,66 € e un total de 92 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 12/7/21 ao 12/9/2021, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente á marxe O alcalde,
EXPOSICIÓN PÚBLICA DA APROBACIÓN INICIAL DO EXPEDIENTE DE MODIFICACIÓN DE CRÉDITO Nº 7/2021
ADMINISTRACIÓN LOCAL — Municipal — Soutomaior (Presupostos e cadros de persoal, 02/07/2021)

Aprobado inicialmente polo Pleno da Corporación en sesión extraordinaria de data 25/06/2021 expediente de modificación de crédito núm.7/2021 por crédito extraordinario e suplemento de crédito dentro do actual Orzamento do ano 2021 financiado con cargo ao Remanente de Tesourería para Gastos Xerais, exponse ó público a efectos de reclamacións durante 15 días, contados dende o día seguinte o da publicación do presente anuncio no BOP, de acordo co artigo 169 do Real Decreto Lexislativo 2/2004, de 5 de Marzo, Texto Refundido da Lei Reguladora das Facendas Locais, e en concordancia co artigo 38.2 do RD 500/90, do 20 de abril. De non producirse reclamacións este expediente considerarase definitivamente aprobado. Soutomaior, 25 de xuño de 2021 O ALCALDE Agustín Reguera Ocampo Documento asinado electrónicamente ao marxe